Erih Koš

**Erih Koš** (Sarajevo, 15. 4. 1913 - Beograd, 25. 5. 2010), jugoslavenski i srpski književnik, prevodilac i akademik.

## Biografija
Erih Koš je rođen 15. 4. 1913 u Sarajevu u obitelji jevrejskog podrijetla. Osnovnu školu i gimnaziju završio je u Sarajevu. Naprednom pokretu pristupio je u gimnaziji, a na Beogradskom univeritetu je stupio u revolucionarni radnički pokret i primljen u članstvo Komunističke partije Jugoslavije (KPJ). 1934 izabran je za člana Univerzitetskog veća, a te godine izabran je i za člana Mjesnog komiteta (MK) KPJ Sarajevo. Diplomirao je pravo na Beogradskom univerzitetu 1935 godine. 1936 godine bio je osuđen od suda za zaštitu Kraljevine Jugoslavije u Beogradu kao komunista na jednodišnju robiju. Narodnooslobodilačkoj vojsci Jugoslavije se priključio 1941 godine. Bio je na političkoj dužnosti u Orjenskom partizanskom odredu III divizije i komesar brigade "Galibardl". Nosilac je Partizanske spomenice 1941.
 
Po završetku Drugog svjetskog rata, Erih je bio potpredsednik Komiteta za kulturu Vlade FNR Jugoslavije, zatim načelnik Ministarstva za kulturu i prosvetu u Saveznom izvršnom veću. Jedno je vreme bio u diplomatiji. Potom je radio u Narodnom muzeju kao pomoćnik upravnika. Na dužnosti generalnog sekretara Jugoslovenske lige za mir, nezavisnost i ravnopravnost naroda proveo je pet godina (1964-1969).

Proze Eriha Koša nalaze se u više antologija i zbornika savremene jugoslovenske i srpske književnosti. Takođe, radovi i knjige objavljivani su mu i na ostalim jezicima u Jugoslaviji, kao i u Čehoslovačkoj, Engleskoj, Americi, Sovjetskom Savezu, Zapadnoj Nemačkoj, Istočnoj Nemačkoj, Holandiji, Bugarskoj, Mađarskoj i Italiji. Eih je prevodio na srpskohrvatski jezik sa nemačkog i engleskog.

Bio je u više mandata član uprave Udruženja književnika Srbije, kao i predsednik i član uprave P.E.N. Srbije. Učestvovao je, zapaženim referatima, na više kongresa ove međunarodne književne organizacije. Takođe je jedan od osnivača i prvih urednika časopisa "Savremenik". Srpska akademija nauka i umetnosti izabrala je Eriha Koša 1974 za dopisnog, a i 1978 godine za svog redovnog člana. Erih Koš je umro u Beogradu 25. 5. 2010 godine.

## Priznanja
Za svoje književno delo akademik Erih Koš je dobio više priznanja, među ostalim i nagradu Saveza književnika Jugoslavije za roman "Veliki mak" (1958), Oktobarsku nagradu Beograda za zbirku "Prvo lice jednine" (1964) i NIN-ovu nagradu za najbolji roman godine "Mreže" (1968). Takođe, dodeljeno mu je i najveće priznanje Srbije - Sedmojulska nagrada, koju je dobio za životno delo.

## Bibliografija
### Zbirke pripovedaka
* U vatri (1947)
* Tri hronike (1949)
* Zapisi o mladim ljudima (1950)
* Vreme ratno (1952)
* Najlepše godine (1955)
* Kao vuci (1958)
* Prvo lice jednine (1963)
* Na autobuskoj stanici (1974)
* Izlet u Paragvaj, kao osmu knjigu Sabranih dela (1983)
* Bosanske priče (1984); 
### Romani
* Čudnovata povest o kitu velikomtakođe zvanom Veliki mak (1956)
* Il Tifo (1958)
*Sneg i led (1961) 
* Novosadski pokolj (1961)
* Imena (1964)
* Mreže (1967)
* Dosije Hrabak (1971)
* U potrazi za Mesijom (1978)
* Šamforova smrt (1986)
* Pisac govora (1989)
* Miševi (1991)
* Kuća 25a (1994);

### Knjige eseja i članaka
* Taj prokleti zanat spisateljski (1965)
* Zašto da ne (1971)
* Pripovetka i pripovedanje (1980)
* Satira i satiričari (1985)

### Knjige autobiografske proze
* Uzgredne zabeleške (1990)
* Između redova (1994)
* Odlomci i sećanja
* Pisci I i II

## Reference

## Literatura

*